Bis do ahne isch Gschicht bis 2001. Doch in de kommende Joohr hei sich noh ganz viel anderi und neui Sache ergeh. Mir unternehme sehr viel zämme, wenn mr do numme mol an eusi Summerprobe, Altjohreshock, Carneval of Spain oder Taufi vo de  Neue dänke... Bi eus isch immer öbis los! Impressione in Bild findet me unter em Menupunkt "Photos". Nach der Fasnacht 2003 hei mir denne e neui CD uffgnoh. Anstatt e Bummel si mr denne 2 Dääg im Tonstudio gsi. Mir hei krampft, presst, gschlage, churz um alles geh! Sie isch dr Hammer die CD! Me cha se bi eus bezieh und uff dr HP sogar Usschnitt aloose.Im Joohr 2004 isch die letschti Fasnacht für unsere langjöhrige Gugge-Chef dr Beat Gisin gsi. Mer hei die Wuche in volle Züg nomol gnosse und d Stimmig isch  wunderschön gsi i eusere grosse Familie. Am letschte Uftritt am Cheerusball in Buckte hett dr Beat sis Zepter an's Rahel Ebneter übergeh, wo sit denn di musikalischi Leiterin vo eusem Verein isch.